text: नई दिल्‍ली. रिजर्व बैंक ऑफ इंडिया (आरबीआई) जल्‍द ही 100 रुपए के मूल्‍य में नया बैंक नोट जारी करेगा। महात्‍मा गांधी की सीरीज में जारी होने वाला यह नोट नए डिजाइन में होगा और गवर्नर उर्जित पटेल के दस्‍तखत होंगे। नए नोट का रंग हल्‍का बैंगनी होगा और इस पर वैश्विक धरोहर में शामिल गुजरात की ऐतिहासिक 'रानी की वाव' (बावड़ी) की झलक देखने को मिलेगी। हालांकि नए नोट जारी होने के बाद भी पुराने नोट प्रचलन में बने रहेंगे।